**KŐSZEG TÖRÖK OSTROMA**

**A kőszegi titkos levéltárban őriznek egy kötetet, amelyben Kőszeg 1532-es török ostromának leírása olvasható. Az írás készítője egy kőszegi lakos (szakértők szerint Treskovits Farkas), aki a harcok szemtanúja és túlélője volt. Az ostromnaplóból részletek olvashatók Vas megye helytörténeti olvasókönyvében a 33-35. oldalakon Horváth Ferenc fordításában.**

**A következő tíz mondat ennek a kivonatát tartalmazza mondatonként 1-1 téves adattal. Olvasd el figyelmesen a szöveget és keresd meg a hibákat a lenti mondatokban!**

**A mondat sorszáma mellé írd le és húzd át a helytelen adatot, majd írd mellé a helyeset!**

***Megfejtési határidő: augusztus 31.***

*1) A hatalmas török sereg felvonulása Kőszeg alá 1532. augusztus 7-én, hétfőn kezdődött meg,*

*és egészen csütörtökig tartott. A kőszegiek ki- kirontottak a városból, hogy harcba szálljanak*

*a törökkel, és a városfalakról is eredményesen lőtték őket.*

*2) A külvárosok lakossága visszavonult a belvárosba, s házaikat a török szultán parancsára*

*felgyújtották és felégették.*

*3) Szombatra több mint százezer török hadisátor lepte el a város körüli térség minden zegzugát*

*egészen az Írottkő tetejéig.*

*4) Ekkor a mocsarakban és a város körüli síkságon a török felállította ágyúütegeit, a városra*

*szegezte azokat, és megkezdte a tüzelést. Augusztus 11-én, vasárnap egész nap, és még*

*hétfőn is félelmetes tűzharc folyt a törökök valamint a vár, a város védői között.*

*5) A török azután rohamra szánta el magát. Tizenöt rohamot intézett a város ellen, melyek*

*közül kilenc hatalmas volt, de a várvédők mindet sikerrel visszaverték.*

*6) Ezután a városfalak felrobbantásával próbálkoztak a törökök. Három helyen juttattak lőport*

*aknák ásásával a fal alá, de ezek közül kettő ellen a várvédők sikeresen védekeztek. A*

*harmadik helyen a felrobbantott városfalnál betörő törököket másfél órás küzdelemben*

*tüzeléssel, kőszórással, és hosszú nyomórudakkal szorították vissza, miközben a 10 km*

*hosszúságú rést gerendákkal eltorlaszolták, és földdel tömött hordókkal megerősítették.*

*7) A török császár Ibrahim basával és a mi királyunk követségével az Óház-kilátóhoz vonult,*

*hogy onnan nézze végig, emberei hogyan bánnak el a keresztényekkel.*

*8) A törökök megpróbálták a várárkot rőzse- és venyigenyalábokkal kitölteni, de a kőszegiek*

*folyamatos lövései meghiúsították tervüket. Később a városfal mellett nyers, hegyi*

*hasábfákból három, a falaknál is magasabb farakást emeltek teve- és lófogatok segítségével.*

*A védők erre kénnel, szurokkal és fagyival töltött hordócskákat dobtak a farakások közé és*

*meggyújtották azokat.*

*9) Augusztus 27-én délután egy erős rohamot, 2 nap múlva pedig kora reggeltől délután egy*

*óráig tartó hatalmas támadást indított a török császár, de a várat elfoglalni nem tudták.*

*10) A török 25 nap után a várkapitánnyal tűzszünetet kötött, és hatalmas serege harmadnapra*

*elvonult.*